CELEX: 62021CN0715
Language: hu
Date: 2021-11-25 00:00:00
Title: C-715/21. P. sz. ügy: A Törvényszék (ötödik tanács) T-240/20–T-245/20. sz. Arnaoutakis és társai kontra Parlament egyesített ügyekben 2021. szeptember 15-én hozott ítélete ellen Gerardo Galeote (T-243/20) által 2021. november 25-én benyújtott fellebbezés

2022.1.24.   
            
            
               HU
            
            
               Az Európai Unió Hivatalos Lapja
            
            
               C 37/22
            
         
      A Törvényszék (ötödik tanács) T-240/20–T-245/20. sz. Arnaoutakis és társai kontra Parlament egyesített ügyekben 2021. szeptember 15-én hozott ítélete ellen Gerardo Galeote (T-243/20) által 2021. november 25-én benyújtott fellebbezés
      (C-715/21. P. sz. ügy)
      (2022/C 37/30)
      Az eljárás nyelve: francia
      
         Felek
      
      
         Fellebbező: Gerardo Galeote (képviselők: J. M. Martínez Gimeno abogado, D. Sarmiento Ramírez-Escudero abogado, E. Arnaldos Orts abogado, F. Doumont avocat)
      
         A másik fél az eljárásban: Európai Parlament
      
         A fellebbező kérelmei
      
      A fellebbező azt kéri hogy a Bíróság:
      
                  —
               
               
                  teljes egészében helyezze hatályon kívül a megtámadott ítéletet;
               
            
                  —
               
               
                  bírálja el a jogvitát, és semmisítse meg a Parlament határozatát annyiban, amennyiben az elutasítja a fellebbező által az önkéntes kiegészítő nyugdíjjogosultságának elismerése iránt benyújtott kérelmet, mivel a fellebbező nem töltötte be az előírt 65. életévét;
               
            
                  —
               
               
                  kötelezze a Parlamentet a fellebbezési eljárás és a Törvényszék előtt a T-243/20. sz. ügyben lefolytatott eljárás költségeinek viselésére.
               
            
         Jogalapok és fontosabb érvek
      
      A fellebbezés jogalapjai a következőkön alapulnak: i. az Elnökségnek a 2018. évi elnökségi határozat meghozatalára vonatkozó hatáskörének hiánya, különösen, amennyiben e határozat a statútum hatálybalépése előtt még csak részlegesen megszerzett jogok anyagi jogi feltételeit határozza meg; ii. a statútum 27. cikke (2) bekezdése első mondatának amiatti megsértése, hogy a statútum hatálybalépése előtt még csak részlegesen megszerzett jogokat nem tartották tiszteletben; iii. az egyenlőség elvének, a hátrányos megkülönböztetés tilalma elvének és az arányosság elvének megsértése; iv. a jogbiztonság elvének megsértése (átmeneti intézkedések hiánya) és a bizalomvédelem elvének megsértése.